न्यूयॉर्क यूनिवर्सिटी के मनोवैज्ञानिकों ने दावा किया है कि पहली नजर का प्यार एक मिनट, एक दिन से लेकर, जीवन भर तक के लिए उत्साहित कर सकता है। शोध में दावा किया गया कि यह बस उस एक पल की बात होती है जिसमें देखने वाले को एहसास होता है कि उसे सुंदरता दिख गई है और वह उसमें खोकर अनंत सुख का अनुभव करना चाहता है। शोध में शामिल न्यूयॉर्क यूनिवर्सिटी में मनोविज्ञान के प्रोफेसर डेनिस पेली कहते हैं कि जब इंसान को अपने पहले प्यार का पहला दीदार होता है तो वह सबकुछ भूल जाता है।